**KÚPNA ZMLUVA**

uzavretá v súlade s § 409 a nasl. zákona č. 513/1991 Zb. Obchodný zákonník v znení neskorších predpisov medzi zmluvnými stranami:

(ďalej len ako „**Zmluva**“)

**ev. č. Kupujúceho: ev. č. Predávajúceho:**

medzi nasledovnými zmluvnými stranami:

**Predávajúci:**

Obchodné meno: .............................................

Sídlo: .............................................

IČO: .............................................

Štatutárny orgán: .............................................

Zastúpený: .............................................

Zapísaný v Obchodnom registri: ............................................

DIČ: .............................................

Bankové spojenie: .............................................

Číslo účtu: .............................................

Telefón/fax: .............................................

E-mail: .............................................

(ďalej aj ako „**Predávajúci**“)

a

**Kupujúci:**

Plné meno:  **Banskobystrický samosprávny kraj**

Sídlo: Námestie SNP 23/23, 974 01 Banská Bystrica

IČO: 37828100

Právna forma: vyšší územný celok, resp. samosprávny kraj ako samostatný územný samosprávny a správny celok Slovenskej republiky zriadený v zmysle zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Štatutárny orgán: Mgr. Ondrej Lunter, predseda Banskobystrického samosprávneho kraja

Osoby oprávnené rokovať

* v technických veciach: .................................................
* v obchodných veciach: .................................................

DIČ: 2021627333

Bankové spojenie: Štátna pokladnica

Číslo účtu: SK12 8180 0000 0070 0068 2410

E-mail: [podatelna@bbsk.sk](mailto:podatelna@bbsk.sk)

(ďalej aj ako „**Kupujúci**“)

(Predávajúci a Kupujúci spolu ďalej aj ako „**Zmluvné strany**“)

**PREAMBULA**

1. Táto Zmluva sa uzatvára na základe výsledku verejného obstarávania s názvom „**Digitalizácia vybraných zastávok v Banskobystrickom samosprávnom kraji**“, ktoré bolo vyhlásené v Úradnom vestníku Európskej únie č. ............ dňa ............. pod značkou oznámenia ............(ďalej len „**verejné obstarávanie**“)ako nadlimitná zákazka v zmysle § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), realizovanej ako časť v rámci procesu verejného obstarávania pre skupinu tovarov označenou ako „Dodanie zastávkových označníkov“. Dňa ............ bol Predávajúci identifikovaný ako úspešný uchádzač vo verejnom obstarávaní.
2. Predávajúci berie na vedomie, že Kupujúci očakáva, že predmet zákazky bude financovaný z prostriedkov Európskeho fondu regionálneho rozvoja a z vlastných prostriedkov Kupujúceho v rámci projektu:

Názov projektu: Zvýšenie atraktivity a konkurencieschopnosti verejnej osobnej dopravy prostredníctvom skvalitnenia informačného a oznamovacieho systému a zlepšenia informovanosti cestujúcich

Kód projektu v ITMS2014+: NFP302010CKU2

Kód výzvy: IROP-PO1-SC121-2021-83

Číslo zmluvy o poskytnutí NFP: IROP-Z-302011CKU2-121-83

Operačný program: IROP

Prioritná os: 1. Bezpečná a ekologická doprava v regiónoch

Špecifický cieľ: 1.2.1 Zvyšovanie atraktivity a konkurencieschopnosti verejnej osobnej dopravy

(ďalej ako „**projekt**“).

**I. PREDMET ZMLUVY**

1. Predmetom tejto Zmluvy je záväzok Predávajúceho v súlade s podmienkami tejto Zmluvy dodať Kupujúcemu tovar ako logický celok Zastávkové označníky**, názov zákazky: „Digitalizácia vybraných zastávok v Banskobystrickom samosprávnom kraji“** v požadovanom množstve, druhu a kvalite podľa jednotlivých položiek bližšie špecifikovaných v prílohe č. 1 Zmluvy – Technická špecifikácia tovaru (ďalej ako „**tovar**“) a previesť na Kupujúceho vlastnícke právo k tovaru, za čo sa Kupujúci zaväzuje v súlade s podmienkami tejto Zmluvy takto dodaný tovar od Predávajúceho prevziať a uhradiť Predávajúcemu dohodnutú kúpnu cenu.
2. Predávajúci sa zaväzuje, že za podmienok dohodnutých v Zmluve Kupujúcemu dodá tovar so všetkými požadovanými vlastnosťami (v akosti, druhu a množstve), v zmysle prílohy č. 1 Zmluvy – Technická špecifikácia tovaru (ďalej ako **„príloha č. 1“**) a že v záručnej dobe bude mať Predávajúcim na základe tejto Zmluvy dodaný tovar Kupujúcemu všetky touto Zmluvou požadované vlastnosti.

**II. DODACIE PODMIENKY, MIESTO A ČAS DODANIA**

1. Predávajúci sa zaväzuje dodať Kupujúcemu tovar **do 60 dní** odo dňa zaslania záväznej objednávky Predávajúcemu zo strany Kupujúceho, a to v požadovanom druhu, množstve a kvalite v zmysle rozdelenej technickej špecifikácie podľa prílohy č. 1 Zmluvy.
2. Záväzná objednávka v zmysle odseku 1 tohto článku Zmluvy bude vystavená najneskôr do 10 pracovných dní od nadobudnutia účinnosti Zmluvy.
3. Lehotu dodania tovaru (alebo jeho časti) je možné meniť len po predchádzajúcej vzájomnej písomnej dohode obidvoch Zmluvných strán vo forme dodatku k tejto Zmluve.
4. Miestom dodania tovaru je **Môťovská cesta 8261/8, 960 01 Zvolen**.
5. Dopravu tovaru na miesto dodania zabezpečuje Predávajúci na vlastné náklady.
6. Predávajúci sa zaväzuje (ak si to jeho povaha vyžaduje) tovar zabaliť a vybaviť na prepravu, pričom náklady s tým spojené sú už zahrnuté v kúpnej cene. Tovar musí byť dodaný, príp. zabalený takým spôsobom, ktorý dostatočne zabezpečí jeho ochranu a uchovanie. Kupujúci nadobúda vlastnícke právo k tovaru jeho protokolárnym prevzatím (prostredníctvom dodacieho listu v zmysle ods. 8 tohto článku Zmluvy) od Predávajúceho v lehote a mieste dodania.
7. Spolu s tovarom je Predávajúci povinný odovzdať Kupujúcemu všetky sprievodné doklady, ktoré sa k nemu vzťahujú a ktoré sú potrebné na užívanie a na výkon vlastníckeho práva, a to najmä, nie však výlučne dodací list, záručný list, návod na obsluhu v slovenskom jazyku (ak relevantné), a iné relevantné dokumenty.
8. Tovar sa považuje za dodaný podpísaním dodacieho listu o odovzdaní a prevzatí tovaru (ďalej len „**dodací list**“), za účasti oprávnených zástupcov oboch Zmluvných strán na mieste, ktoré je bližšie určené v čl. II ods. 4 tejto Zmluvy. Dodací list nie je možné podpísať skôr, než dôjde k dodávke tovaru v zmysle požiadaviek uvedených v prílohe č. 1 tejto Zmluvy. Dňom podpísania dodacieho listu zo strany obidvoch Zmluvných strán prechádza na Kupujúceho vlastnícke právo k tovaru a rovnako tak prechádza na Kupujúceho aj nebezpečenstvo škody na tovare.
9. Dodací list podpísaný oboma Zmluvnými stranami je dokladom o splnení záväzku Predávajúceho vyplývajúceho z predmetu Zmluvy, teda je potvrdením o tom, že tovar bol dodaný v množstve, v druhu, v čase a v kvalite definovanej v tejto Zmluve a v súlade s podmienkami tejto Zmluvy. Dodací list sa vyhotovuje minimálne **v troch origináloch,** z ktorých aspoň jeden originál dostane Predávajúci a dva originály dostane Kupujúci. Dodací list obsahuje minimálne:
10. jednotlivé položky tovaru dodané v zmysle Zmluvy, s uvedením výrobného čísla jednotlivých položiek a príslušných množstiev,
    1. dátum dodania tovaru Predávajúcim a prevzatia tovaru Kupujúcim,
    2. podpisy obidvoch Zmluvných strán,
    3. potvrdenie, že sa uskutočnilo prvé zaškolenie personálu, ak povaha tovaru takéto zaškolenie vyžaduje.
11. Zodpovedným zástupcom Kupujúceho na prevzatie tovaru a na podpísanie dodacieho listu je

.................................................tel.: ................................., email:.............................. . Zodpovedným zástupcom Predávajúceho na odovzdanie tovaru a na podpísanie dodacieho listu je ..........................., tel.: ..................................., e-mail: ...........................

1. Akékoľvek vyjadrenie Predávajúceho k odovzdaniu tovaru musí byť zaznamenané v dodacom liste. Predávajúci je povinný, najneskôr pri prevzatí tovaru Kupujúcim, odovzdať Kupujúcemu aj:
2. doklady, ktoré sú potrebné na prevzatie a na užívanie tovaru, ako aj ďalšie doklady stanovené v Zmluve a v technickej špecifikácii, ak je uvedená v prílohe č. 1 Zmluvy (napr.: vyhlásenia o zhode, protokoly a certifikáty o skúškach zariadení), a to v slovenskom alebo v českom jazyku, minimálne v rozsahu stanovenom príslušnými právnymi predpismi platnými a účinnými v SR,
3. návody na obsluhu, opravy a údržbu tovaru v rozsahu stanovenom príslušným právnym predpisom platným a účinným v SR, pričom návody a štítky ovládacích panelov zariadení musia byť v slovenskom alebo v českom jazyku,

(iii) príslušnú technickú dokumentáciu, atesty materiálov použitých pri vyhotovení a dodaní tovaru a doklady o vykonaných skúškach, prípadne iné listiny, ak to predpisujú všeobecne záväzné právne predpisy alebo príslušné technické predpisy, alebo ak je to dohodnuté v Zmluve, alebo ak je ich predloženie obvyklé vzhľadom na druh tovaru.

Vhodnosť, úplnosť a správnosť listín podľa tohto odseku Zmluvy je Predávajúci povinný vopred pred odovzdaním Kupujúcemu overiť.

1. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou nezodpovedá tovaru deklarovanému Predávajúcim pri podpise tejto Zmluvy.

**III. KÚPNA CENA A PLATOBNÉ PODMIENKY**

1. Predávajúci berie na vedomie, že kúpna cena dohodnutá v tejto Zmluve, ktorá zodpovedá hodnote zákazky ako výsledku verejného obstarávania, je maximálna, úplná, pevná a záväzná a Predávajúci zaručuje jej úplnosť počas celej doby trvania Zmluvy, a to aj v prípade, ak sa počas trvania Zmluvy objaví potreba takých činností, ktoré neboli predvídateľné v čase uzavretia Zmluvy. Kúpna cena bola dohodnutá v súlade so zákonom NR SR č. 18/1996 Z. z. o cenách v znení neskorších predpisov. Kúpna cena zahŕňa odplatu za dodaný tovar, ako aj odplatu za akékoľvek služby a práce dohodnuté v Zmluve.
2. Kúpna cena za jednotlivé tovary, ktoré sú predmetom kúpy podľa tejto Zmluvy, je uvedená v Prílohe č. 2 tejto Zmluvy – Návrh na plnenie kritéria/Cenová ponuka (ďalej aj ako „**Kúpna cena**“).
3. Kúpna cena zahŕňa všetky poplatky a náklady súvisiace s dodávkou tovaru a s plnením záväzkov Predávajúceho podľa Zmluvy, t. j. najmä DPH, dovoznú prirážku, obaly, poistné, balenie, náklady na dodávku (prepravu) tovaru do miesta dodania tovaru, odvoz odpadu, prvé zaškolenie určeného personálu a záručný servis.
4. Kúpna cena za dodanie tovaru je:

Cena za jeden kus tovaru bez DPH .................. Eur (slovom: .............................................)

DPH .................. Eur (slovom: .............................................)

**Cena za kus s DPH** .................. Eur (slovom: .............................................)

Celková Kúpna cena bez DPH ................................... (slovom: ...........................)

DPH v Eur ................................... (slovom: ...........................)

**Celková Kúpna cena s DPH .................................**  (slovom: ...........................)

1. Podkladom pre úhradu Kúpnej ceny je faktúra vystavená Predávajúcim a doručená Kupujúcemu **v troch originálnych výtlačkoch.**
2. Faktúra musí obsahovať všetky náležitosti daňového dokladu v zmysle platnej legislatívy v SR, najmä zákona č. 431/2002 Z. z. o účtovníctve v platnom znení a zákona č. 222/2004 Z. z. o dani z pridanej hodnoty v platnom znení, pričom musí obsahovať najmä nasledovné údaje:
3. označenie Predávajúceho a Kupujúceho, peňažný ústav, číslo účtu,
4. IČO, DIČ, IČ DPH Predávajúceho a IČO, DIČ, IČ DPH Kupujúceho,
5. názvy tovarov, jednotkové množstvá, jednotkové ceny bez DPH,
6. názov položky, množstvo, cena bez DPH, DPH, cena s DPH,
7. číslo Zmluvy Kupujúceho a deň jej uzatvorenia,
8. celková fakturovaná suma (s DPH),
9. dodací list,
10. poznámku „Daň odvedie zákazník (The reverse charge is aplicable)“ v prípade zahraničného dodávateľa, Predávajúceho, ktorý nemá pridelené SK IČ DPH, nakoľko v tomto prípade je daňová povinnosť z dodania predmetu Zmluvy prenesená na Kupujúceho a Predávajúci v tomto prípade uvádza na faktúre Kúpnu cenu bez DPH *(doplniť, ak je relevantné aj v spojení s písm. (iv) a (vi) tohto odseku Zmluvy).*

Predávajúci doplní do faktúry aj nasledovné informácie:

Názov projektu: Zvýšenie atraktivity a konkurencieschopnosti verejnej osobnej dopravy prostredníctvom skvalitnenia informačného a oznamovacieho systému a zlepšenia informovanosti cestujúcich

Kód projektu v ITMS2014+: NFP302010CKU2

Kód výzvy: IROP-PO1-SC121-2021-83

Číslo zmluvy o poskytnutí NFP: IROP-Z-302011CKU2-121-83

Operačný program: IROP

Prioritná os: 1. Bezpečná a ekologická doprava v regiónoch

Špecifický cieľ: 1.2.1 Zvyšovanie atraktivity a konkurencieschopnosti verejnej osobnej dopravy

1. Kupujúci uhradí Predávajúcemu Kúpnu cenu po riadnom a včasnom dodaní tovaru zo strany Predávajúceho úhradou vo forme bezhotovostného platobného styku, bez poskytnutia preddavku. Kúpna cena bude Kupujúcim uhradená na základe predloženej faktúry vystavenej Predávajúcim a doručenej Kupujúcemu, s lehotou splatnosti **60 kalendárnych dní** odo dňa jej doručenia Kupujúcemu. Lehota splatnosti faktúry začína plynúť dňom nasledujúcim po doručení faktúry Kupujúcemu. Zmluvné strany výslovne súhlasia a potvrdzujú, že takéto dojednanie o dĺžke lehoty splatnosti nie je v hrubom nepomere k právam a povinnostiam vyplývajúcim zo Zmluvy.
2. Ak faktúra neobsahuje náležitosti vyžadované v zmysle platných a účinných právnych predpisov v SR alebo ak údaje vo faktúre nie sú uvedené v súlade s podmienkami dohodnutými v Zmluve, je Kupujúci oprávnený vrátiť faktúru Predávajúcemu bez zaplatenia. V takom prípade prestáva plynúť lehota splatnosti faktúry. Kupujúci je povinný uviesť dôvod vrátenia faktúry. Lehota splatnosti faktúry začne plynúť znova až dňom doručenia opravenej (novej) faktúry, ktorá spĺňa požiadavky vyplývajúce zo všeobecne záväzných právnych predpisov platných a účinných v SR a tejto Zmluvy. Zmluvné strany výslovne súhlasia a potvrdzujú, že takéto dojednanie nie je v hrubom nepomere k právam a povinnostiam vyplývajúcim zo Zmluvy.
3. Platba Kúpnej ceny bude uskutočnená v príslušnej výške na číslo účtu Predávajúceho uvedené na faktúre, a to najneskôr v deň splatnosti faktúry. Za deň splnenia peňažného záväzku Kupujúceho sa považuje deň pripísania dlžnej sumy na účet Predávajúceho. Ak Predávajúci uvedie nesprávne alebo neúplné údaje týkajúce sa banky alebo bankového účtu, faktúra sa považuje za uhradenú dňom odpísania fakturovanej sumy z účtu Kupujúceho bez ohľadu na to, či budú peňažné prostriedky pripísané na účet Predávajúceho.
4. V prípade omeškania Kupujúceho s úhradou faktúry v rozpore s podmienkami dohodnutými v tejto Zmluve je Predávajúci oprávnený Kupujúcemu vyfakturovať úroky z omeškania vo výške stanovenej príslušným osobitným právnym predpisom platným a účinným v SR.

**IV. Využitie subdodávateľov**

1. Predávajúci nesmie previesť práva a povinnosti zo Zmluvy ako celok postúpiť tretej strane, ani plnenie zo Zmluvy zabezpečiť výhradne prostredníctvom subdodávateľov. Časť plnenia však Predávajúci môže zabezpečiť prostredníctvom subdodávateľov, ak sú uvedení v zozname subdodávateľov, ktorý tvorí prílohu č. 3 Zmluvy. V takom prípade zodpovedá Predávajúci za riadne, včasné a úplné vykonanie subdodávok tak, akoby subdodávku vykonával sám.
2. Predávajúci predkladá v prílohe č. 3 k tejto Zmluve zoznam všetkých svojich subdodávateľov s uvedením  ich identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Predávajúci ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.
3. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je Predávajúci povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Predávajúci povinný oznámiť Kupujúcemu každú zmenu údajov o novom subdodávateľovi.
4. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Kupujúceho, ktoré sa učiní podpisom nového navrhovaného znenia zoznamu subdodávateľov vo forme dodatku k Zmluve. Kupujúci je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy, odmietnutie sa Predávajúci zaväzuje bez výhrad rešpektovať.
5. Povinnosti uvedené v ods. 1 a 2 tohto článku zmluvy nie je Predávajúci povinný plniť v prípade subdodávateľov, ktorí mu dodávajú tovary.
6. Predávajúci je oprávnený plniť predmet tejto Zmluvy iba prostredníctvom subdodávateľov podľa tohto článku Zmluvy. Za plnenie subdodávateľa zodpovedá Predávajúci ako za plnenie vlastné. Predávajúci je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ poskytovateľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Predávajúci povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí objednávateľa aj s preukázaním kvalifikácie. Takúto náhradnú osobu je Kupujúci z dôvodov jej nedostatočnej kvalifikácie oprávnený do 10 dní od oznámenia odmietnuť a Predávajúci je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Predávajúci zaväzuje postupovať v striktnom súlade s § 34 ods. 3 ZVO a § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.

**V. ZÁRUČNÉ PODMIENKY, ZODPOVEDNOSŤ ZA VADY, ZMLUVNÁ POKUTA**

1. Zmluvné strany sa dohodli, že počas záručnej doby má Predávajúci povinnosť bezplatne odstrániť vadu (chybu) tovaru pri oprávnenej reklamácii v dohodnutom čase. Záruka na tovar je **24 mesiacov** odo dňa dodania tovaru v zmysle tejto Zmluvy.
2. Predávajúci zodpovedá za vady tovaru, ktoré má tovar v okamihu jeho odovzdania a prevzatia Kupujúcemu, bez ohľadu na to, kedy ich Kupujúci zistí, a to aj vtedy, ak sa vada stane zjavnou až po tomto okamihu, pokiaľ Kupujúci oznámi vady Predávajúcemu najneskôr v posledný deň záručnej doby. Predávajúci zodpovedá taktiež za akúkoľvek vadu tovaru, ktorá vznikne po okamihu odovzdania a prevzatia tovaru Kupujúcemu, ak je spôsobená porušením povinností Predávajúceho podľa tejto Zmluvy. Predávajúci je povinný bez zbytočného odkladu, avšak najneskôr do 5 pracovných dní, tieto vady odstrániť, za podmienky, že sa Zmluvné strany nedohodnú inak.
3. Vady tovaru zistené po jeho riadnom odovzdaní Kupujúcemu je Kupujúci povinný písomne reklamovať u Predávajúceho bez zbytočného odkladu po ich zistení. V reklamácii uvedie Kupujúci svoje požiadavky a voľbu medzi nárokmi v zmysle ods. 4 tohto článku Zmluvy. Na účely reklamačného konania podľa tejto Zmluvy postačí, ak Kupujúci zašle Predávajúcemu reklamáciu tovaru prostredníctvom elektronickej pošty, a to na adresu (*uvedie Predávajúci).*
4. Ak Predávajúci dodal tovar s vadou/vadami, Kupujúci môže na náklady Predávajúceho:

(i) požadovať odstránenie vady/vád dodaním náhradného tovaru namiesto vadného tovaru, alebo

(ii) požadovať odstránenie vady/vád dodaním chýbajúceho tovaru, alebo

(iii) požadovať odstránenie vady/vád opravou tovaru, ak je vada/sú vady opraviteľné.

Voľba medzi nárokmi uvedenými v tomto odseku tohto článku Zmluvy patrí Kupujúcemu. Úplné odstránenie vád si Zmluvné strany písomne potvrdia v uplatnenej reklamácii.

1. Ak Predávajúci neodstráni vady tovaru v lehote v tejto Zmluve dohodnutej alebo ak písomne oznámi Kupujúcemu pred uplynutím lehoty na ich odstránenie, že vady neodstráni, je Kupujúci oprávnený:
2. požadovať od Predávajúceho primeranú zľavu z Kúpnej ceny, alebo
3. odstrániť vady sám alebo zabezpečiť ich odstránenie treťou osobou, oboje bez vplyvu na záruku poskytnutú Predávajúcim, alebo
4. odstúpiť od Zmluvy.
5. Predávajúci znáša všetky náklady spojené s odstránením vád tovaru v záručnej dobe podľa tejto Zmluvy.

**VI. ZODPOVEDNOSŤ ZA ŠKODU A ZMLUVNÉ POKUTY**

1. Ak Predávajúci nedodrží termín dodania tovaru dohodnutý v Zmluve, má Kupujúci právo uplatniť si voči Predávajúcemu zmluvnú pokutu vo výške **1 % z Kúpnej ceny** **bez DPH** nedodaného tovaru za každý i začatý deň omeškania, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
2. Ak Predávajúci poruší akúkoľvek povinnosť uvedenú v čl. II Zmluvy, má Kupujúci právo uplatniť si voči Predávajúcemu zmluvnú pokutu vo výške **100,- EUR (slovom: sto eur)** za každé jednotlivé porušenie, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
3. Ak má tovar akékoľvek vady, ktoré neboli zavinené zo strany Kupujúceho a Kupujúci počas záručnej doby nebude môcť tovar riadne užívať, je Kupujúci oprávnený uplatniť si u Predávajúceho a Predávajúci sa zaväzuje zaplatiť Kupujúcemu zmluvnú pokutu vo výške **2 % z Kúpnej ceny bez DPH** za každý, čo i len začatý deň, počas ktorého Kupujúci nemohol tovar riadne užívať.
4. Ak Predávajúci poruší akúkoľvek povinnosť týkajúcu sa subdodávateľov vymienenú v čl. IV Zmluvy, má Kupujúci právo uplatniť si voči Predávajúcemu zmluvnú pokutu vo výške **5 % z Kúpnej ceny bez DPH** a každé jednotlivé porušenie, a to aj opakovane, a Predávajúci sa zaväzuje takto uplatnenú zmluvnú pokutu uhradiť.
5. Zmluvné strany vyhlasujú, že považujú dohodnuté výšky zmluvných pokút uvedených v  tejto Zmluve za primerané, pretože pri rokovaniach o dohode o výške týchto zmluvných pokút Zmluvné strany prihliadali na hodnotu a význam týmito zmluvnými pokutami zabezpečovaných zmluvných povinností.
6. Uplatnením alebo zaplatením zmluvnej pokuty nie je dotknuté právo Kupujúceho na odstúpenie od Zmluvy, úroky z omeškania a na náhradu vzniknutej škody. Vznikom nároku na zaplatenie zmluvných pokút podľa Zmluvy nie je dotknutý nárok Kupujúceho na náhradu škody, a to v celom rozsahu škody. Odstúpením od Zmluvy alebo úhradou uplatnenej škody nezaniká nárok Kupujúceho na úhradu zmluvnej pokuty zo strany Predávajúceho.
7. Zaplatenie zmluvnej pokuty Predávajúcim v zmysle tejto Zmluvy Kupujúcemu nezbavuje Predávajúceho povinnosti dodať Kupujúcemu tovar podľa Zmluvy, ani povinnosti riadne a včas plniť zmluvnou pokutou zabezpečovanú povinnosť.
8. .

**VII. ODSTÚPENIE OD ZMLUVY**

1. Kupujúci je oprávnený písomne odstúpiť od tejto Zmluvy v prípade, že Predávajúci podstatne poruší zmluvné povinnosti. Za podstatné porušenie zmluvných povinností sa považuje také porušenie povinností Predávajúceho, ktoré je ako podstatné porušenie výslovne vyhradené v Zmluve, ako aj,  porušenie ďalších povinností Predávajúceho podľa Zmluvy, najmä, nie však výlučne, nedodanie tovaru v zmysle dohodnutých podmienok riadne a včas a v kvalite podľa podmienok vyplývajúcich z tejto Zmluvy, ako aj neodovzdanie tovaru Kupujúcemu v zmluvne dohodnutej lehote a na dohodnutom mieste dodania, neodstránenie vád tovaru za podmienok vyplývajúcich z tejto Zmluvy, ako aj porušenie povinností týkajúcich sa subdodávateľov dohodnutých v tejto Zmluve.

2. Pokiaľ tovar nebude spĺňať podmienky a technické parametre požadované Kupujúcim v procese verejného obstarávania, Kupujúci je oprávnený od tejto Zmluvy odstúpiť a má nárok na náhradu škody, ktorá mu v dôsledku toho vznikla.

3. Predávajúci je oprávnený odstúpiť od tejto Zmluvy, v prípade, že Kupujúci nezaplatí dohodnutú Kúpnu cenu v zmysle zmluvne dohodnutých platobných podmienok ani do 90 dní od uplynutia dojednanej lehoty jej splatnosti.

**VIII. ZÁVEREČNÉ USTANOVENIA**

1. Táto Zmluva má desať (10) strán a tri (3) prílohy a vyhotovuje sa v štyroch (4) rovnopisoch, pričom každá Zmluvná strana obdrží po dva (2) jej rovnopisy s platnosťou originálu.
2. Zmluvné strany prehlasujú, že budú spolupracovať tak, aby bol predmet tejto Zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu tejto Zmluvy.
3. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po jej zverejnení v Centrálnom registri zmlúv vedenom Úradom vlády SR podľa § 5a zákona č. 211/2000 o slobodnom prístupe k informáciám a o zmene a doplnení niektorých zákonov(zákon o slobode informácií) v znení neskorších predpisov a  § 47a zákona č. 40/1964 Zb. Občiansky zákonník v znení neskorších predpisov.
4. Právne vzťahy touto Zmluvou neupravené sa riadia slovenským právom, najmä príslušnými ustanoveniami zákona č. 513/1991 Zb. Obchodný zákonník v znení neskorších predpisov, ako aj ďalšími na predmet tejto Zmluvy aplikovateľnými právnymi predpismi platnými a účinnými v Slovenskej republike.
5. Akékoľvek zmeny a doplnky k tejto Zmluve sú platné výlučne formou písomných dodatkov k tejto Zmluve, vzostupne očíslovaných, vyhotovených v rovnakom počte vyhotovení ako táto Zmluva a podpísaným potrebným počtom oprávnených zástupcov obidvoch Zmluvných strán.
6. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá Zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane.
7. V prípade, ak niektoré ustanovenie Zmluvy je alebo sa z akéhokoľvek dôvodu stane neplatné, neúčinné, alebo nevynútiteľné (obsolentné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
8. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na osobné údaje, s ktorými sa môžu pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej), ako aj povinnosti uložené Zmluvným stranám na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov). Zmluvné strany sa zaväzujú, že osobné údaje, s ktorými sa na základe Zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa Zmluvy budú niektorou zo Zmluvných strán druhej Zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, Zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.
9. Akékoľvek spory vyplývajúce z tejto Zmluvy alebo z právnych vzťahov vzniknutých na základe tejto Zmluvy, budú Zmluvné strany riešiť predovšetkým vzájomnou dohodou. V prípade ak k vyriešeniu sporu nedôjde vzájomnou dohodou, je ktorákoľvek zo Zmluvných strán oprávnená podať návrh na príslušný súd na vyriešenie vzniknutého sporu.
10. Zmluvné strany sa dohodli, že ich vzájomná komunikácia súvisiaca s touto Zmluvou si pre svoju záväznosť vyžaduje písomnú formu. Zmluvné strany využívajú pre svoju komunikáciu prednostne elektronickú formu komunikácie, čo však nijako nevylučuje možnosť písomnej komunikácie Zmluvných strán ani v listinnej podobe. Zmluvné strany sa zaväzujú, že ich vzájomná komunikácia bude prebiehať v slovenskom jazyku. Každá písomnosť predkladaná ktoroukoľvek Zmluvnou stranou v súvislosti s touto Zmluvou bude predkladaná v slovenskom jazyku. V prípade, ak bola dokumentácia vyhotovená v inom jazyku ako v jazyku podľa predchádzajúcej vety, pre jej použitie pre účely tejto Zmluvy je potrebný úradný preklad do slovenského jazyka, ak Kupujúci neurčí inak.
    1. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť v listinnej podobe, doručuje sa táto písomnosť na adresu Zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená Zmluvnej strane, ktorá písomnosť doručuje. Takto doručovaná písomnosť sa bude považovať za doručenú:

a) dňom jej prevzatia adresátom – t. j. Zmluvnou stranou, ktorej sa písomnosť doručuje (ďalej aj ako „**adresát**“), alebo

b) dňom, kedy adresát odmietne osobne alebo poštou/expresnou kuriérskou službou doručovanú písomnosť prevziať, alebo

c) dňom, kedy pošta/expresná kuriérska služba vráti doručovanú písomnosť odosielajúcej Zmluvnej strane ako nedoručenú.

* 1. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom Ústredného portálu verejnej správy, Zmluvné strany sa zaväzujú mať na tento účel zriadené a aktívne elektronické schránky, a za deň doručenia písomnosti Zmluvnej strane (adresátovi) do elektronickej schránky prostredníctvom Ústredného portálu verejnej správy podľa tohto bodu Zmluvy sa považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky Zmluvnej strany, ktorá je jej adresátom, a to aj vtedy, ak sa táto Zmluvná strana (adresát) o takto zasielanej písomnosti na základe tejto Zmluvy nedozvedela.
  2. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť elektronicky prostredníctvom e-mailu, bude takáto písomnosť považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty Zmluvnej strany, ktorá je jej adresátom, teda momentom, kedy Zmluvnej strane, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, Zmluvné strany výslovne súhlasia s tým, že ich vzájomná komunikácia podľa tohto odseku Zmluvy nebude prebiehať prostredníctvom e-mailu. Za účelom realizácie doručovania prostredníctvom e-mailu sa Zmluvné strany zaväzujú:
  3. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať a aktualizovať, pričom nesplnenie tejto povinnosti bude zaťažovať tú Zmluvnú stranu, ktorá aktualizáciu neoznámila, a zásielka/písomnosť doručená na neaktuálnu e-mailovú adresu sa bude považovať na účely tejto Zmluvy za riadne doručenú,
  4. vzájomne si písomne oznámiť všetky údaje, ktoré budú potrebné pre tento spôsob doručovania,
  5. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, Zmluvná strana, ktorá má tento technický problém, je jeho existenciu povinná oznámiť druhej Zmluvnej strane, pričom na doručovanie písomností sa uplatní postup podľa tohto článku ods. 10 bod 10.1. alebo 10.2. tejto Zmluvy.

1. Predávajúci sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „**Zákon o RPVS**“). Predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania tejto Zmluvy, ak im taká povinnosť vyplýva zo Zákona o RPVS. Predávajúci je povinný na požiadanie Kupujúceho predložiť všetky zmluvy so svojimi subdodávateľmi. Porušenie ktorejkoľvek z povinností Predávajúceho podľa tohto ustanovenia Zmluvy je jej podstatným porušením a zakladá právo Kupujúceho na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Kupujúceho požadovať od Predávajúceho zaplatenie zmluvnej pokuty vo výške celkovej Kúpnej ceny podľa tejto Zmluvy, čím nie je nijako dotknutý nárok Kupujúceho požadovať od Predávajúceho náhradu škody vzniknutej Kupujúcemu v dôsledku nesplnenia vyššie uvedených povinností Predávajúceho. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
2. Predávajúci je povinný strpieť výkon kontroly/auditu súvisiaceho s dodávaným tovarom a poskytnutými službami v zmysle tejto Zmluvy kedykoľvek počas platnosti a účinnosti Zmluvy, a to oprávnenými osobami a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

a) Poskytovateľ NFP a ním poverené osoby,

b) Útvar následnej finančnej kontroly a nimi poverené osoby;

c) Najvyšší kontrolný úrad SR, príslušná Správa finančnej kontroly, Certifikačný orgán a nimi

poverené osoby,

d) Orgán auditu, jeho spolupracujúce orgány a nimi poverené osoby,

e) Splnomocnení zástupcovia Európskej Komisie a Európskeho dvora audítorov,

f) Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

1. Samostatnou časťou tejto Zmluvy sú nasledujúce prílohy Zmluvy:

Príloha č. 1 – Technická špecifikácia tovaru *[uchádzač vyplní vo svojej ponuke]*

Príloha č. 2 – Návrh na plnenie kritéria/Cenová ponuka *[uchádzač vyplní vo svojej ponuke]*

Príloha č. 3 – Zoznam subdodávateľov/Čestné prehlásenie, že Predávajúci nevyužije žiadnych

subdodávateľov

1. Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že Zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni alebo za nápadne nevýhodných podmienok, Zmluvu si prečítali, obsahu Zmluvy porozumeli a na znak súhlasu s obsahom Zmluvy ju vlastnoručne podpisujú.

V .........................., dňa: ………………………….. V Banskej Bystrici, dňa: ………………………………….

Predávajúci: Kupujúci:

.................................. Banskobystrický samosprávny kraj

............................................................... ……..........................................................

Mgr. Ondrej Lunter, predseda

Banskobystrického samosprávneho kraja